Jean-Paul Mathieu
Dr Jean-Paul Mathieu  (* 23. Àuigscht 1940 z’ Hadol, Vogeesa-Département) ìsch a frànzeescher reemisch-kàthoolischer Gaischtliger. Vu 2005 bis 2016 ìsch’r Bischoof vu Saint-Dié ìm Lothrìnga gsìì.

sii Laawa 
Noh-n-era Üüsbìldung àm Groossa Priaschterseminààri vu Saint-Dié hàt dr Jean-Paul Mathieu àm Kàthoolischa-n-Ìnschtitüüt vu Pàriis un àn dr Üniwärsitäät vu Pàriis gschtudiart, wu-n-’r a Maischterpriafung vu dr Filosofii bschtànda hàt. Àm 11. Àwrìl 1966 ìsch’r ìm Bìschtumm Saint-Dié àls Priaschter gwäijt worra. Ar ìsch z’äärscht Vikààr z’ Schpìnneln gsìì un ìsch ànna 1982 Pfàrrer àm Mìnschter vu Saint-Dié worra. Ànna 1990 ìsch’r Generààlvikààr vum Bìschtumm Saint-Dié worra.

Àm 14. Dezamber 2005 hàt’na dr Pàpscht Benedikt XVI. àls Bischoof vu Saint-Dié ärnännt. D’ Bischoofswäih hàt dr Mathieu àm 22. Janner 2006 ìn dr Kìrìch Notre-Dame-au-Cierge z’ Schpìnneln vum Bischoof vu Bisànz André Lacrampe ämpfànga. Doo sìnn d’ Mìtkonsekràtoora dr ehamààliger Bischoof vu Saint-Dié Paul-Marie Guillaume un dr Bischoof vu Laval Armand Maillard gsìì. Ìnnerhàlb vu dr Frànzeescha Bischoofskùmferanz ìsch dr Mathieu àb 2007 Mìtglìed ìm Finànzüüsschuss un ìm Root fìr d’ wìrtschàftliga, soziààla un rachtliga-n-Ààglaagahaita gsìì. Wahrend siinera Zitt àls Bischoof sìnn ìm Bìschtumm Saint-Dié ìmmer weeniger Priaschter gsìì: ànna 2005 sìnn noch 208 Priaschter gsìì, un ànna 2016 sìnn numma 95 Priaschter gsìì. Dr Ààtail àn Kàthoolika-n-ìm Bìschtumm ìsch vu 97,1 Prozant ànna 2004 uff 83 Prozant ànna 2004 gsunka.

Ìm Bischoof Mathieu sii àltersbedìngter Rucktrìtt hàt dr Pàpscht Franziskus àm 15. Jüüni 2016 ààgnumma. Siina lätschta Mass àls Bischoof hàt’r àm 19. Jüüni 2016 ààlàss vùm Gedanktààg àn dr hl. Deodatus ìm Mìnschter vù Saint-Dié gfiirt. Àls Bischoof vu Saint-Dié hàt em dr Didier Berthet noohgfolgt.

Weblìnks 

 
 dr Jean-Paul Mathieu ùff dr Websitta vù dr Frànzeescha Bischoofskùmferanz (frànzeesch)

Ainzelnoohwiisa 

Römisch-katholische Geistlige
Bischof
Religion z Lothringe
Département Vosges
Lothringer
Franzoos
Maa
Läbigi Person